Andrúmsloftið var allt annað en vinalegt í upphafi fyrsta fundar háttsettra ráðamanna Biden-stjórnarinnar og kínverskra kollega þeirra í Alaska í gær, þar sem ádrepur og digurmæli gengu á víxl.
Fulltrúar Pekingstjórnarinnar sökuðu Bandaríkjamenn um að hvetja önnur ríki til að ráðast gegn Kína" en gestgjafarnir sökuðu Kínverja um að hafa mætt til fundarins með það eitt fyrir augum að efna til illinda með látalátum og gífuryrðum. Antony Blinken, utanríkisráðherra Bandaríkjanna, sagðist í opnunarávarpi sínuætla að ræða alvarlegar áhyggjur Bandaríkjastjórnar af ofsóknum Kínverja gegn Úígúrum og yfirgangi þeirra gagnvart Hong Kong og Taívan, tölvuárásum á Bandaríkin og efnahagslegum þvingunum gagnvart vinaþjóðum Bandaríkjanna, enda ógnaði þetta stöðugleika í heiminum öllum. Wang svaraði því til að Bandaríkin notuðu hernaðarmátt sinn og efnahagslega yfirburði til að halda öðrum ríkjum niðri. Þau hikuðu ekki við að misnota hugtök á borð við þjóðaröryggi til að hindra eðlileg viðskipti og hvetja sum lönd til að ráðast gegn Kína." Þá sagði hann mannréttindi fótum troðin í Bandaríkjunum, þar sem þeldökkum borgurum væri slátrað." Eftir um það bil klukkustund af hnútuköstum milli sendinefndanna, meira og minna í beinni útsendingu, lýsti fulltrúi Bandaríkjastjórnar því yfir að viðræður stórveldanna myndu halda áfram, samkvæmt áætlun, utan kastljóss fjölmiðlanna.